GHEORGHE I. BRĂTIANU ȘI VIAŢA POLITICĂ 
(1944-1947) 

În toamna anului 1940, Nicolae lorga era victima unui asasinat pus la 
cale de legionari. În aprilie 1953. Gheorghe I. Brătianu era exterminat în 
“temniţa demnitarilor” de la Sighet, căzând victimă comunismului. Doi istorici 
de geniu. cu o contribuţie uriaşă la progresul ştiinţelor sociale din România. 
cărora destinul le-a: rezervat acelaşi tragic sfârşit. Tentaţia unei paralele între 
Iorga şi Brătianu este mare, existând chiar contribuţii importante în această 
direcţie. şi ca poate fi realizată şi în plan politic. Istorici de renume mondial, cei 
doi au cunoscut mult mai puţine satisfacţii în sfera politicului. chiar destinul lor 
fiind profund influenţat de opţiunile de acest ordin. 

Asupra acţiunilor omului politic Gheorghe I. Brătianu există deja un 
consistent studiu dedicat de Victor Spinei aniversării a 90 de ani de la naşterea 
sa. Apărut în ultimii ani ai dictaturii comuniste, demersul’ îşi păstrează 
actualitatea datorită probităţii şi profesionalismului autorului său. care a avut 
curajul să spună multor lucruri pe nume, utilizând - acolo unde i-a fost imposibil 
s-o facă în corpul textului de bază - trimiteri la volume apărute în Occident în 
care Gheorghe Brătianu şi situaţia politică din România comunistă erau înfăţişaţi 
conform adevărului istoric. În deceniul scurs de la apariţia studiului lui Victor 
Spinei s-au produs mutații profunde şi au apărut detalii suplimentare legate mai 
ales de anii 1944-1947. Asupra acestor aspecte ne propunem să insistăm în cele 
ce urmează. 

Gheorghe I. Brătianu a intrat în viaţa politică relativ târziu, în 1926, dar 
a compensat printr-o ascensiune rapidă în cadrul Partidului Naţional Liberal. În 
octombrie 1927 cl era deja desemnat şeful organizației judeţene laşi. fiind ales 
deputat în 1927. 1928, 1931 şi 1933. Cu prilejul “restaurației carliste” avea să se 
producă însă ruperea lui Gheorghe I. Brătianu de Partidul Naţional Liberal 
datorită viziunii diferite asupra rolului pe care ar fi trebuit să-l joace Carol în 
viaţa politică românească. In consecinţă, la 9 iunie 1930. istoricul a fost exclus 
din partid” şi. la 15 iunie. el va pune bazele Partidului Naţional Liberal georgist 
cu prilejul unei adunări organizate la sala Frascati din Bucureşti”. Noua 
formațiune va activa, sub preşedinţia lui Gheorghe 1. Brătianu. între 1930 şi 
1938“ fără a obţine succese demne de remarcat. La alegerile din 20 decembrie 
1937  georgiştii au cules doar 3.89 procente din voturile validate”. rezultat 
edificator asupra impactului electoral. In scurt timp. datorită şi poziție: regelui 

Carol Il. s-a produs revenirea lui Gheorghe |. Brătianu la Partidul Naţiona 
Liberal. evenimentul consemnându-se la 10 ianuarie 1938". 

Pe parcursul anilor 1939-1040 istoricul s-a implicat în mat multe actiuni 
de natură politică. fără a accepta însă demnități în. aparatul de stat. cu toate că 
generalul lon Antonescu i-a făcut astfel de oferte după înfrângerea rebeliunii 
legionare din ianuaric 1941. Numele lui Gheorghe E Brătianu cra insistent 
vehiculat după semnarea pactului Molotov-Ribbentrop. Siguranţa având semnale 
că liberalii considerau că. în noile condiţii. se impunca un nou guvern prezidat 
de Gheorghe 1. Brătianu. “care este cel mai indicat în actualele împrejurări să 
facă faţă situațici interne. cât şi externe”. 

Din primele luni ale anului 1944. în contextul eforturilor politico- 
diplomatice ale opoziției de a găsi soluție în faţa crizei ce sc prefigura odată cu 
apropierea frontului. s-au intensificat şi demersurile lui George Brătianu. La 15 
februaric. cl s-a întâlnit cu preşedintele Partidului Naţional Ţărănesc. Juhu 
Maniu. evocând chestiunea închegării unui front unic democratic care. la un 
moment dat. să devină instrument al guvernării”. După semnarea protocolului de 
constituire al Blocului Naţional Democrat. la 20 iunie”. negocierile şi contactele 
s-au multiplicat iar Siguranţa a consemnat numeroase informaţii pe tema 
armistiţiului. Astfel, la 14 iulie 1044. într-o Noră privitoare la ultimele 
îmrevecderi şi discutii din tabăra opoziţiei democratice" apăreau opiniile lui 
Gheorghe |. Brătianu carc arătasc că “Maniu şi Dinu Brătianu sunt hotărâți să 
rămână în ţară şi în cazul unci invaziuni sovictice ce s-ar produce în afară de 
aranjamentele ce se încearcă în momentul de faţă. 

Gheorghe Brătianu a declarat că nu crede în posibilităţile politice pe care 
o întreprinde Maniu. dar că cl aşteaptă desfăşurarea evenimentelor. În cazul unci 
invaziuni sovietice. Gheorghe Brătianu va pleca în Elveţia. unde sc află copiii 
săi. 

Gheorghe Brătianu a arătat apoi că nu s-a putut stabili o apropiere între 
punctul de vedere al lui Maniu şi modul de a vedea al domnului Mareşai 
Antonescu. în demersurile întreprinse în ultimele zile. 

Această informaţie a produs o puternică impresie, deoarece în lumea 
politică sc socotea că Guvernul apreciază în alt mod evoluţia evenimentelor 
militare. dar că în realitate şi domnul Mareşal Antonescu ar fi convins de 
necesitatea unci soluţii pentru a găsi României o situaţie. independentă de 
Germana”. 

De altfel. tocmai în privinţa căilor de soluţionare a situaţiei dificile în 
carc se găsea țara sc pare că nu cad de acord factorii politici. Potrivit 
informaţiilor de care dispunea Siguranţa. din acest motiv ar fi intervenit chiar 
unele disensiuni între Gheorghe I. Brătianu şi preşedintele Partidului Naţional 
Liberal. Constantin I.C. (Dinu) Brătianu. Primul a transmis şefului partidului - 
conform unei note informative din 19 iulic'! - că trebuic adoptată o atitudine de 
aşteptare “până la un început de clarificare situaţici militare şi diplomatice 

internaţionale. aceasta trebuind să fie făcută chiar numai de liberali. în cazul că 
luliu Maniu nu poate fi convins să adere la această atitudine”. Gheorghe 
Brătianu credea că Partidul Naţional Liberal nu trebuie să sc angrencze alături de 
Partidul Naţional Ţărănesc “la o acțiune care poate duce la consecinţe grave 
pentru țară”. dând exemplu o posibilă ocupaţie germană. Deşi credea că Dinu 
Brătianu “se găseşte total sub influenţa lui Iuliu Maniu şi din această cauză 
partidul liberal se găseşte astăzi la remorca national-ţărânişuilor”. Gheorghe 
Brătianu declara ferm că “nu întelege să părăsească partidul liberal” şi că 
acțiunea sa va fi dusă în cadrul partidului pentru a determina conducerea sâ-şi 
modifice conduita. 

În privinţa rolului jucat de Gheorghe Brătianu în ziua de 23 august 1944 
istoricii au relevat deja eforturile depuse de el până în ultima clipă pentru a-l 
determina pe generalul lon Antonescu să încheie armistiţiul'”. De aceea. ne vom 
limita la introducerea în discuţie a unei noi mărturii de mare autoritate 
aparţinând secretarului particular al lu: Iuliu Maniu din acel moment. Corneliu 
Coposu. Ea este desprinsă dintr-un jurnal ţinut de Coposu confiscat ulterior de 
Securitate. intitulat Decada fierbinte”: 

22 august 1944... Seara ni se confirmă din partea lui Dinu Brătianu că 
Gheorghe Brătianu sc va întoarce de la Snagov la Dinu. unde urmează să fic 
aşteptat de şefii Blocului Nauonal Democrat ... 

La ora 21 plecăm (Maniu. Leucuţia, Coposu). cu Rover-ul lui Leucuţia. 
la palatul Știrbey şi intrăm în curtea palatului prin Calea Victoriei. Agenţii de 
siguranță intră după noi cu maşina. Întâlnim pe Grigore Niculescu-Buzeşti ... 
Buzeşti precizează că George Brătianu a fost autorizat. aşa cum sc stabilise. să 
spună că este mandatarul Blocului Naţional Ţărănesc... 

23 augusi 1944 ... în jurul orci || soseşte cu maşina. radios. George 
Brătianu. venind de la Snagov. George Brătianu. plin de entuziasm, relatează. cu 
voce puternică. pătrunsă de importanţa celor raportate. că după un lung dialog. 
chizbuit şi calm. Antonescu i-a confirmat convingerea lui că nemţii au pierdut 
războiul. a recunoscut că generalii lu: Hitler au abandonat Moldova. călcându-şi 
angajamentul militar şi a admis că ţara noastră trebuie să iasă din Război. l-a 
spus în continuare (lui Gheorghe Brătianu) că are intenţia să discute cu 
exponenții militari şi diplomatici germani. cavalereşte, situația disperată a 
Românici şi să-i convingă cu argumente peremptorii că ţara noastră trebuie să se 
retragă dm război şi că ci trebuie să fic de acord cu aceasta. El (Antonescu) va 
aprecia când şi cum trebuie să procedeze. George Brătianu relatează în 
continuare că a trebuit să-i transmită. cu foarte multe menajamente. cererea 
ultimativă a opoziţiei. Antonescu s-a enervat la început. a calificat în termeni 
duri amestecul “aşa-zisei opoziții. dar în cele din urmă, calmat. a tăcut 
încredinţându-l pe Gcorge Brătianu să trasmită celor care l-au trimis următoarele 
contrapropuneri: 

| ) Partidele de opoziţie ori măcar Maniu şi Brătianu să îi înmâneze un 
memorandum prin care să-şi asume în mod expres răspunderea istorică şi 
politică a armistiţiului: | 

2) Să i se dea mână liberă. pentru a alege el (Antonescu) momentul cel mai 
favorabil şi mai oportun pentru tratarea armistiţiului, în orice caz după 
restabilirea frontului şi oprirea ofensivei sovietice: 


3) Să i se dea posibilitatea de a obţine în prealabil asentimentul nemților pentru 
ieşirea României din război, Antonescu crede că cei de la conducerea armatei 
sovietice, care au avut ocazia de a verifica eroismul armatei române. sunt 
conştienţi de dificultăţile pe care le-ar ridica ruperea unui front la Focşani, 
Nămoloasa. Galaţi şi escaladarea Carpaţilor, în luptă cu armata română: că în 
consecință sunt în măsură să aprecieze avantajul uriaş pe care l-ar oferi 
retragerea din război a României care va antrena prăbuşirea frontului german 
din Balcani, că în consecinţă, ispitiţi de această perspectivă, vor oferi condiţii 
bune. care în schimb le vor asigura o înaintare spectaculoasă, fără probleme. 
de 3.000 kilometri. 

Antonescu îi confirmă lui Brătianu că nemţii au retras în Polonia flota a 
6-a acriană, precum şi divizia blindată afectată pentru apărarea Nistrului. 
Antonescu crede că discutând cu nemții de la militar la militar, va obține acordul 
pentru icşirea României din război. 

Maniu, (Dinu) Brătianu şi Titel Petrescu discută contra-propunerea. Sunt 
de acord să semneze un memorandum în sensul solicitării lui Antonescu. Nu 
sunt de acord cu punctele 2 şi 3. li roagă pe George Brătianu să se înapoieze 
imediat la Snagov şi să-i comunice lui Antonescu că partidele politice sunt de 
acord să-şi asume răspunderea istorică şi politică a armistiţiului şi că i se va 
înmâna memorandumul de acoperire în limita de timp necesară elaborării 
acestuia. [n continuare să i se comunice că armistițiul trebuie să fie încheiat 
imediat, fără nici o aşteptare şi că nemţii nu trebuie să fie, în nici un caz. 
preveniţi de acţiunea ce se pregăteşte. 

Este ora 12. Plecăm, Maniu şi cu mine într-o maşină, Titel cu alta. Dinu 
Brătianu rămâne să-l aştepte pe George de la Snagov ... 
ora l4. Dinu Brătianu la telefon. Supărat, anunţă că George Brătianu s-a întors 
de la Snagov. repezit de Antonescu, care între timp şi-a revizuit atitudinea 
înțelegătoare manifestată în cursul dimineţii ... ” 

Pentru Gheorghe Brătianu transformările survenite la 23 august 1944 
mai ales ascensiunea extremei stângi la putere. au însemnat începutul unei 
perioade dificile care a culminat cu impunerea domiciliului forțat în septembrie 
1947. Semnalul atacurilor l-a dat “Scânteia”, oficiosul Partidului Comunist. care 
insera în numărul din 23 septembrie 1944, sub titlul Schimbarea la fată a 
domnului Gheorghe Brătianu, un virulent avertisment:"Jos masca. domnule 
hitlerist. Gheorghe Brătianu! Şi trage  consecinţele!”"”.  Avertismentul 

comuniştilor a creat panică printre membrii Partidului Naţional Liberal care 
vedeau că, sub ocrotirea Armatei Roşii, de cele mai multe ori cele solicitate de 
“Scânteia” erau puse în practică. De altfel, în cercurile liberale era speculat 
faptul că datorită poziţiei lui Gheorghe Brătianu față de Rusia de-a lungul anilor 
- el atrăgând atenţia asupra primejdiei ruseşti şi militând pentru o alianță cu 
Germania împotriva Uniunii Sovietice - stătea la baza intervenţiei Biroului 
Politic al Armatei Roşii pentru suspendarea ziarului “Viitorului”. 

Datorită poziţiei lui Brătianu din timpul războiului, el era pasibil de a fi 
încadrat destul de uşor - prin extindere - în lunga listă privitoare la criminalii de 
război. De altfel, discutarea acestui proiect legislativ a fost un nou motiv de 
îngrijorare pentru Partidul Naţional Liberal'“. - 

Cu toate că noile realităţi politice î îi impuneau o ) atitudine rezervată. 
Gheorghe Brătianu a luat atitudine în faţa “virajului” făcut de Gheorghe 
Tătărescu, cel care a preferat să scindeze partidul şi să facă jocul comuniştilor cu 
speranţa deşartă că aceştia îi vor aprecia gestul. La 23 decembrie 1944 în 
buletinul de informaţii politice interne al Siguranţei era consemnată poziţia lui 
Brătianu vis-à-vis de Tătărescu, acţiunea acestuia din urmă fiind considerată “de 
nuanță  oportunistă” şi. deci, fără succes. "Desfăşurarea apropiată a 
evenimentelor politice — se confesa Gheorghe Brătianu unor prieteni veniţi să-l 
viziteze — va situa acţiunea domnului Tătărescu la periferia vieţii noastre 
politice. Domnul Tătărescu va putea desigur să joace un rol, însă numai la 
remorca altor grupări. Foarte curând toți liberalii se vor convinge de calitatea 
acţiunii domnului Tătărescu” 

Marcat de profundele transformări de după 6 martie 1945, Gheorghe I. 
Brătianu a devenit tot mai puţin implicat în chestiuni de ordin politic. refugiindu- 
se în spațiul istoriei. Cu tot spectrul unor măsuri punitive care se profilau, 
Gheorghe l. Brătianu n-a înţeles să abandoneze ținuta ştiinţifică, dovedind chiar 
în împrejurările dificile din 1946 şi 1947 că este un istoric de geniu’. De 
asemenea, el a continuat să se lupte pentru drepturile naţionale, fapt consemnat 
de nota informativă din 16 februarie 1946, provenită de la Brigada I de 
Siguranţă, în care se arată că Brătianu depusese la 9 februarie un memoriu la 
Misiunile engleză şi americană legat de chestiunea Basarabiei. Documentul se 
baza pe date istorice, extrase din cronici vechi, acte, zapise, prin care demonstra 
că provincia era românească iar Rusia nu avea nici un drept de anexare'”. O altă 
informaţie care fusese consemnată de Siguranţă — dar care s-a dovedit falsă — era 
legată de intenţia lui George Brătianu de a pleca în Elveţia şi de acolo în Statele 
Unite”" l 

La fel de inflexibil ca în problema Basarabiei s-a dovedit istoricul şi în 
cea a unei schimbări de atitudine a Partidului Național Liberal, în sensul 
apropierii de Tătărescu. În ianuarie 1947, cu puțin timp înaintea semnării 
tratatului de pace — de la care opoziția democratică aştepta foarte mult — într-un 
moment în care se spera că Dinu Brătianu era convins că se “poate câştiga mai 

mult printr-o atitudine elastică de cât prin una rigidă”. Gheorghe Brătianu 
susținea că “singura politică valabilă” era legată de strângerea colaborării cu 
Partidul Naţiona Țărănesc şi Partidul Social Democrat Independent. un eventual 
compromis fiind considerat “intratabil””!. Pe aceleaşi coordonate se situau și 
Gcorge Slama. Constantinescu-Bordeni, Alexandru Lapedatu și Vasile Netea. 

La 5 aprilie 1947 s-a produs una din rarele apariţii la un miting politic 
pentru Gheorghe Brătianu. Evenimentul era prilejuit de adunarea tineretului 
naţional-liberal din Bucureşti (organizaţie condusă de Ionel V. Săndulescu)". 
alături de marele istoric în prezidiu luând loc Constantin (Bebe) Brătianu - 
secretarul general al partidului. Mihail Romniceanu. Gheorghe Fotino şi Victor 
Papacostea. La scurt timp a survenit "momentul Tămădău”, prilej pentru 
autorităţi de a scoate Partidul Naţional Ţărănesc în afara legii. Măsura a fost 
resimţită şi de liberali care, practic, au încetat să se mai manifeste ca un partid ce 
avea filiale la nivel naţional. totul rezumându-se la întrunirile de la sediul 
centrla. Deşi se pare că au existat tentative de atragere a lui Gheorghe 1. Brătianu 
într-o cursă gen Tămădău, el a refuzat să părăsească țara”. Cu toate acestea. în 
aprilie 1947, deputatul Partidului Naţional Ţărănesc-Alexandrescu. Mâţă. cerea 
dizolvarea Partidului Naţional Liberal-Brătianu””, fără ca soluţia lui să fie pusă 
în practică imediat. 

Oricum. soarta lui George Brătianu cra pecetluită. Fără a fi imediat 
arestat. i s-a fixat domiciliu obligatoriu cu începere din septembric 1947. în 
strada Biserica Popa Chițu din Bucureşti”. La scurt timp şi “Liberalul”. oficiosul 
Partidului Naţional Liberal. era interzis”, iar la începutul lui 1948 brătieniştii sc 
aflau pe listele alcătuite de organele de siguranță. împreună cu legionarii şi 
maniştii””. 

O altă puternică lovitură a primit Gheorghe I. Brătianu în momentul 
desființării Academiei Române şi al înfiinţării Academiei Republicii Populare 
Române. Decretul Predidiului Marii Adunări Naţionale din 9 iunie 1948. care a 
stat la baza evenimentului, îl deposeda pe George Brătianu şi pe alţi 96 de 
academicieni de titlurile dobândite prin efortul stăruitor depus într-o viaţă de om. 
in locul lor. la secția de istorie tronau Petre Constantinescu-laşi şi Barbu 
Lăzărescu. iar de la | noiembrie Mihail Roller”. După cum sublinia Constantin 
|. Parhon. preşedintele de onoare al Academiei R.P.R. şi preşedinte al 
Prezidiului M.A.N., în discursul ţinut la 18 octombrie 1948 în locul vechiului 
aşezământ aflat “în serviciul regimului rcacţionar burghezo-moşicresc” era 
înființat unul nou. pus în slujba clasei muncitoare. “în opera de construire a 
socialismului”. Bineînțeles, în această “măreaţă operă” un Brătianu nu-şi afla 
locul. 

In noaptea de 7 spre 8 mai 1950. Gheorghe I. Brătianu a fost arestat şi 
trimis la “inchisoarea demnitarilor” de la Sighet. El împărtăşea soarta altor mari 
istorici. cum au fost loan Lupaș, Alexandru Lapedatu. loan Nistor, Ştefan Meteş. 
Theodor Sauciuc-Săveanu. Constantin C. Giurescu, Victor Papacostea sau lon 

Hudiţă. Supus unui regim de exterminare şi unor puternice presiuni psihologice 
în scopul obținerii unor declaraţii de negare a propriilor scricri - în special în 
chestiunea Basarabici - Gheorghe |. Brătianu a rămas ferm". căzând victimă 
comunismului la 24 aprilie 1953. 

